title: 2013/337/ЕС: Решение на представителите на правителствата на държавите-членки от 26 юни 2013 година за назначаване на съдии в Общия съд

text:
               29.6.2013

               BG

               Официален вестник на Европейския съюз

               L 179/93

         РЕШЕНИЕ НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ
   от 26 юни 2013 година
   за назначаване на съдии в Общия съд
   (2013/337/ЕС)
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ — ЧЛЕНКИ НА ЕВРОПЕЙСКИЯ СЪЮЗ,
   като взеха предвид Договора за Европейския съюз, и по-специално член 19 от него,
   като взеха предвид Договора за функционирането на Европейския съюз, и по-специално членове 254 и 255 от него,
   като взеха предвид Договора за създаване на Европейската общност за атомна енергия, и по-специално член 106а, параграф 1 от него,
   като имат предвид, че:

               (1)

               Мандатът на тринадесет съдии от Общия съд изтича на 31 август 2013 г. Ето защо за периода от 1 септември 2013 г. до 31 август 2019 г. следва да бъдат назначени нови съдии.

               (2)

               Беше предложено мандатът на г-н Guido BERARDIS, г-н Eugène BUTTIGIEG и г-н Carl WETTER като съдии в Общия съд да бъде подновен.

               (3)

               Г-н Anthony COLLINS, г-н Stéphane GERVASONI и г-н Ignacio ULLOA RUBIO бяха предложени като кандидати за овакантените длъжности в Общия съд.

               (4)

               Комитетът, създаден съгласно член 255 от Договора за функционирането на Европейския съюз, даде становище относно годността на г-н Guido BERARDIS, г-н Eugène BUTTIGIEG, г-н Anthony COLLINS, г-н Stéphane GERVASONI, г-н Ignacio ULLOA RUBIO и г-н Carl WETTER да упражняват функциите на съдии в Общия съд,

         ПРИЕХА НАСТОЯЩОТО РЕШЕНИЕ:
   Член 1
   За съдии в Общия съд за периода от 1 септември 2013 г. до 31 август 2019 г. се назначават:

               —

               г-н Guido BERARDIS

               —

               г-н Eugène BUTTIGIEG

               —

               г-н Anthony COLLINS

               —

               г-н Stéphane GERVASONI

               —

               г-н Ignacio ULLOA RUBIO

               —

               г-н Carl WETTER.

         Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 26 юни 2013 година.

            Председател

         R. MONTGOMERY


title: Решение (ОВППС) 2015/247 на Комитета по политика и сигурност от 10 февруари 2015 година за назначаване на ръководителя на полицейската мисия на Европейския съюз в Афганистан (EUPOL АФГАНИСТАН/1/2015)

text:
               17.2.2015

               BG

               Официален вестник на Европейския съюз

               L 41/24

         РЕШЕНИЕ (ОВППС) 2015/247 НА КОМИТЕТА ПО ПОЛИТИКА И СИГУРНОСТ
   от 10 февруари 2015 година
   за назначаване на ръководителя на полицейската мисия на Европейския съюз в Афганистан (EUPOL АФГАНИСТАН/1/2015)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2010/279/ОВППС на Съвета от 18 май 2010 г. относно полицейската мисия на Европейския съюз в Афганистан (EUPOL АФГАНИСТАН) (1), и по-специално член 10, параграф 1 от него,
   като има предвид, че:

               (1)

               Съгласно член 10, параграф 1 от Решение 2010/279/ОВППС Съветът оправомощи Комитета по политика и сигурност, в съответствие с член 38, трета алинея от Договора, да взема необходимите решения с цел политически контрол и стратегическо ръководство на мисията EUPOL АФГАНИСТАН, включително решението за назначаване на ръководител на мисията.

               (2)

               На 17 декември 2014 г. Съветът прие Решение 2014/922/ОВППС (2) за удължаване срока на действие на EUPOL АФГАНИСТАН до 31 декември 2016 г.

               (3)

               Върховният представител на Съюза по въпросите на външните работи и политиката на сигурност предложи г-жа Pia STJERNVALL да бъде назначен за ръководител на мисията EUPOL АФГАНИСТАН, считано от 16 февруари 2015 г. до 31 декември 2015 г.,

         ПРИЕ НАСТОЯЩОТО РЕШЕНИЕ:
   Член 1
   Г-жа Pia STJERNVALL се назначава за ръководител на мисията EUPOL АФГАНИСТАН за периода от 16 февруари 2015 г. до 31 декември 2015 г.
   Член 2
   Настоящото решение влиза в сила в деня на приемането му.

      Съставено в Брюксел на 10 февруари 2015 година.

            За Комитета по политика и сигурност

            Председател

         W. STEVENS

      (1)  ОВ L 123, 19.5.2010 г., стр. 4.

      (2)  Решение 2014/922/ОВППС на Съвета от 17 декември 2014 г. за изменение и удължаване срока на действие на Решение 2010/279/ОВППС относно полицейската мисия на Европейския съюз в Афганистан (EUPOL АФГАНИСТАН) (ОВ L 363, 18.12.2014 г., стр. 152).


title: Решение на Постоянния комитет на държавите от ЕАСТ № 1/2016/SC от 28 април 2016 година относно вътрешното поделяне на разходите [2016/1660]

text:
               15.9.2016

               BG

               Официален вестник на Европейския съюз

               L 247/27

         РЕШЕНИЕ НА ПОСТОЯННИЯ КОМИТЕТ НА ДЪРЖАВИТЕ ОТ ЕАСТ
   № 1/2016/SC
   от 28 април 2016 година
   относно вътрешното поделяне на разходите [2016/1660]
   ПОСТОЯННИЯТ КОМИТЕТ НА ДЪРЖАВИТЕ ОТ ЕАСТ
   РЕШИ:
   Член 1
   Вноските на Исландия, Лихтенщайн и Норвегия (наричани по-нататък „държавите от ЕАСТ“) във Финансовия механизъм на ЕИП за периода 2014—2021 г. следва да се разделят на седем годишни транша и да се определят въз основа на член 2.
   Член 2
   1.   Вноските на държавите от ЕАСТ във Финансовия механизъм за периода 2014—2021 г. се основават на техния брутен вътрешен продукт (БВП).
   2.   За всяка от държавите от ЕАСТ вноската за специфична финансова година t следва да се основава на наличните данни за БВП за година t – 2 и да съответства на дела на БВП на тази държава (t – 2) в общия БВП (t – 2) на държавите от ЕАСТ.
   3.   Съответните данни за БВП, на които следва да се основават вноските за специфична година t, се предоставят годишно от всяка от държавите от ЕАСТ до 1 март. Те следва да се отнесат към година t – 2.
   4.   Вноските се изразяват в евро.
   Член 3
   Присъединяването на държава от ЕАСТ към ЕС не накърнява нейното задължение да плаща вноски във Финансовия механизъм на ЕИП за периода 2014—2021 г. в съответствие с настоящото решение.
   Член 4
   Настоящото решение влиза в сила в деня на влизането в сила или в деня на предварително прилагане на правния акт за установяване на Финансовия механизъм на ЕИП за периода 2014—2021 г.
   Член 5
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.

      Съставено в Брюксел на 28 април 2016 година.

            За Постоянния комитет

            Председател

         Kurt JÄGER

            Генерален секретар

         Kristinn F. ÁRNASON

      ПРИЛОЖЕНИЕ
      Постоянният комитет е съгласен, че преди да бъдат финализирани възможните преговори относно финансовите вноски след 2021 г. за намаляване на икономическите и социалните различия в ЕИП, ще бъде извършен преглед на механизма за споделяне на разходите, с оглед на преминаване от БВП на БНД като основа за изчислението.


title: Решение на Съвета от 27 март 2017 година за подновяване на управителния съвет на Европейския център за развитие на професионалното обучение

text:
               31.3.2017

               BG

               Официален вестник на Европейския съюз

               C 101/4

         РЕШЕНИЕ НА СЪВЕТА
   от 27 март 2017 година
   за подновяване на управителния съвет на Европейския център за развитие на професионалното обучение
   (2017/C 101/06)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение, и по-специално член 4 от него (1),
   като взе предвид представената от правителството на Португалия кандидатура,
   като има предвид, че:

               (1)

               С решенията си от 14 юли 2015 г. (2) и 14 септември 2015 г. (3) Съветът назначи членовете на управителния съвет на Европейския център за развитие на професионалното обучение за периода от 18 септември 2015 г. до 17 септември 2018 г.

               (2)

               След оставката на г-жа Isilda FERNANDES се освободи място за Португалия за член на управителния съвет на Центъра от категорията на представителите на правителствата.

               (3)

               Следва да бъдат назначени членове на управителния съвет на посочения по-горе център за остатъка от настоящия мандат, който изтича на 17 септември 2018 г.,

         ПРИЕ НАСТОЯЩОТО РЕШЕНИЕ:
   Член 1
   Посоченото по-долу лице се назначава за член на управителния съвет на Европейския център за развитие на професионалното обучение за остатъка от мандата, който изтича на 17 септември 2018 г.:
   ПРЕДСТАВИТЕЛИ НА ПРАВИТЕЛСТВАТА:

               ПОРТУГАЛИЯ

               г-н Fernando CATARINO JOSÉ

         Член 2
   Настоящото решение се публикува за сведение в Официален вестник на Европейския съюз.

      Съставено в Брюксел на 27 март 2017 година.

            За Съвета

            Председател

         C. ABELA

      (1)  ОВ L 39, 13.2.1975 г., стр. 1.

      (2)  ОВ C 232, 16.7.2015 г., стр. 2.

      (3)  ОВ C 305, 16.9.2015 г., стр. 2.


Важна правна забележка

|

2013/362/ЕС: Решение на Европейската централна банка от 21 юни 2013 година относно внасянето на капитала на Европейската централна банка от националните централни банки извън еврозоната (ЕЦБ/2013/20)

Официален вестник n° L 187 , 06/07/2013 стр. 0025 - 0026

		Решение на Европейската централна банкаот 21 юни 2013 годинаотносно внасянето на капитала на Европейската централна банка от националните централни банки извън еврозоната(ЕЦБ/2013/20)(2013/362/ЕС)ГЕНЕРАЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,като взе предвид Устава на Европейската система на централните банки и на Европейската централна банка (наричан по-долу "Устава на ЕСЦБ"), и по-специално член 47 от него,като има предвид, че:(1) Член 47 от Устава на ЕСЦБ предвижда, че националните централни банки на държавите членки, предмет на дерогация (наричани по-долу "НЦБ извън еврозоната"), не внасят записания от тях капитал, освен ако Генералният съвет, като действа с мнозинство, представляващо поне две трети от записания капитал на Европейската централна банка (ЕЦБ) и поне половината от притежателите на дялове, не вземе решение, че следва да бъде внесен един минимален процент като вноска за покриване на оперативните разходи на ЕЦБ.(2) Член 1 от Решение ЕЦБ/2010/28 от 13 декември 2010 г. относно внасянето на капитала на Европейската централна банка от националните централни банки извън еврозоната [1] предвижда, че всяка НЦБ извън еврозоната внася 3,75 % от дела си в записания капитал на ЕЦБ, считано от 29 декември 2010 г.(3) С оглед на присъединяването на Хърватия към Европейския съюз и на присъединяването на нейната национална централна банка, Hrvatska narodna banka, към ЕСЦБ на 1 юли 2013 г., Решение ЕЦБ/2013/17 от 21 юни 2013 г. относно процентното участие на националните централни банки в алгоритъма за записване на капитала на Европейската централна банка [2] определя алгоритъма за записване на капитала на ЕЦБ (наричан по-долу "капиталовия алгоритъм") в съответствие с член 29.1 от Устава на ЕСЦБ и установява с действие от 1 юли 2013 г. новите тегла, определени за всяка централна банка в Съюза, в капиталовия алгоритъм (наричани по-долу "тегла в капиталовия алгоритъм").(4) Записаният капитал на ЕЦБ ще възлиза на 10825007069,61 EUR, считано от 1 юли 2013 г.(5) Разширеният капиталов алгоритъм налага приемането на ново решение на ЕЦБ, което да отмени Решение ЕЦБ/2010/28 с действие от 1 юли 2013 г. и с което да се определи процентът от записания капитал на ЕЦБ,който НЦБ извън еврозоната са длъжни да внесат с действие от 1 юли 2013 г.(6) В съответствие с член 3.5 от Процедурния правилник на Генералния съвет на Европейската централна банка [3] управителят на Hrvatska narodna banka имаше възможността да представи бележки по настоящото решение преди приемането му,ПРИЕ НАСТОЯЩОТО РЕШЕНИЕ:Член 1Размер и форма на записания и внесен капиталВсяка НЦБ извън еврозоната внася 3,75 % от дела си в записания капитал на ЕЦБ, считано от 1 юли 2013 г. Предвид новите тегла в капиталовия алгоритъм, определени в член 2 от Решение ЕЦБ/2013/17, всяка НЦБ извън еврозоната притежава общ записан и внесен капитал в размерите, посочени срещу името ѝ в следната таблица:(в EUR) |НЦБ извън еврозоната | Записан капитал към 1 юли 2013 г. | Внесен капитал към 1 юли 2013 г. |Българска народна банка | 93571361,11 | 3508926,04 |Česká národní banka | 157384777,79 | 5901929,17 |Danmarks Nationalbank | 159712154,31 | 5989205,79 |Hrvatska narodna banka | 64354667,03 | 2413300,01 |Latvijas Banka | 29682169,38 | 1113081,35 |Lietuvos bankas | 44306753,94 | 1661503,27 |Magyar Nemzeti Bank | 148735597,14 | 5577584,89 |Narodowy Bank Polski | 525889668,45 | 19720862,57 |Banca Națională a României | 264660597,84 | 9924772,42 |Sveriges riksbank | 244775059,86 | 9179064,74 |Bank of England | 1562265020,29 | 58584938,26 |Член 2Коригиране на внесения капитал1. Тъй като всяка НЦБ извън еврозоната (с изключение на Hrvatska narodna banka) вече е платила 3,75 % от дела си в записания капитал на ЕЦБ към 30 юни 2013 г. съгласно Решение ЕЦБ/2010/28, всяка една от тях прехвърля допълнителна сума на ЕЦБ или съответно получава обратно от ЕЦБ определена сума до достигане на сумите, посочени в третата колона на таблицата в член 1.2. Hrvatska narodna banka прехвърля на ЕЦБ сумата, посочена срещу името ѝ в третата колона от таблицата в член 1.3. Всички прехвърляния съгласно настоящия член се извършват в съответствие с Решение ЕЦБ/2013/18 от 21 юни 2013 г. за определяне на условията за прехвърляне на дяловете от капитала на Европейската централна банка между националните централни банки и за коригиране на внесения капитал [4].Член 3Влизане в сила и отмяна1. Настоящото решение влиза в сила на 1 юли 2013 година.2. Решение ЕЦБ/2010/28 се отменя, считано от 1 юли 2013 година.3. Позоваванията на Решение ЕЦБ/2010/28 се считат за позовавания на настоящото решение.Съставено във Франкфурт на Майн на 21 юни 2013 година.Председател на ЕЦБMario Draghi[1] ОВ L 11, 15.1.2011 г., стр. 56.[2] Вж. страница 15 от настоящия брой на Официален вестник.[3] Решение ЕЦБ/2004/12 от 17 юни 2004 г. за приемане на Процедурен правилник на Генералния съвет на Европейската централна банка, ОВ L 230, 30.6.2004 г., стр. 61.[4] Вж. страница 17 от настоящия брой на Официален вестник.--------------------------------------------------


title: Решение (ЕС) 2015/1036 на Съвета от 7 май 2015 година за подписване, от името на Европейския съюз, и временно прилагане на Споразумението между Европейския съюз и Независима държава Самоа за премахване на визите за краткосрочно пребиваване

text:
               3.7.2015

               BG

               Официален вестник на Европейския съюз

               L 173/55

         РЕШЕНИЕ (ЕС) 2015/1036 НА СЪВЕТА
   от 7 май 2015 година
   за подписване, от името на Европейския съюз, и временно прилагане на Споразумението между Европейския съюз и Независима държава Самоа за премахване на визите за краткосрочно пребиваване
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               С Регламент (ЕС) № 509/2014 на Европейския парламент и на Съвета (1) вписването относно Независима държава Самоа беше прехвърлено от приложение I в приложение II към Регламент (ЕО) № 539/2001 на Съвета (2).

               (2)

               Вписването относно Независима държава Самоа се придружава от бележка под линия, в която се посочва, че освобождаването от изискването за притежаване на виза се прилага от датата на влизане в сила на споразумение за освобождаване от изискването за притежаване на виза, което се сключва с Европейския съюз.

               (3)

               На 9 октомври 2014 г. Съветът прие решение, с което упълномощи Комисията да започне преговори с Независима държава Самоа за сключване на споразумение между Европейския съюз и Независима държава Самоа за премахване на визите за краткосрочно пребиваване (наричано по-долу „споразумението“).

               (4)

               Преговорите по споразумението започнаха на 19 ноември 2014 г. и приключиха успешно с парафирането му чрез размяна на писма на 15 декември 2014 г.

               (5)

               Споразумението следва да бъде подписано и декларациите, приложени към споразумението, следва да бъдат одобрени от името на Съюза. Споразумението следва да се прилага временно, считано от датата на подписването му, до приключване на процедурите по неговото официално сключване.

               (6)

               Настоящото решение представлява развитие на разпоредбите на достиженията на правото от Шенген, в които Обединеното кралство не участва, в съответствие с Решение 2000/365/ЕО на Съвета (3); следователно Обединеното кралство не участва в приемането на настоящото решение и не е обвързано от него, нито от неговото прилагане.

               (7)

               Настоящото решение представлява развитие на разпоредбите на достиженията на правото от Шенген, в което Ирландия не участва в съответствие с Решение 2002/192/ЕО на Съвета (4); следователно Ирландия не участва в неговото приемане и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването, от името на Съюза, на Споразумението между Европейския съюз и Независима държава Самоа за премахване на визите за краткосрочно пребиваване (наричано по-долу „споразумението“), при условие за сключването на посоченото споразумение.
   Текстът на споразумението е приложен към настоящото решение.
   Член 2
   Декларациите, приложени към настоящото решение, се одобряват от името на Съюза.
   Член 3
   Председателят на Съвета е оправомощен да посочи лицето(ата), упълномощено(и) да подпише(ат) споразумението от името на Съюза.
   Член 4
   Споразумението се прилага временно, считано от датата на подписването му (5), до приключване на процедурите по сключването му.
   Член 5
   Настоящото решение влиза в сила в деня на приемането му.

      Съставено в Брюксел на 7 май 2015 година.

            За Съвета

            Председател

         E. RINKĒVIČS

      (1)  Регламент (ЕС) № 509/2014 на Европейския парламент и на Съвета от 15 май 2014 г. за изменение на Регламент (ЕО) № 539/2001 на Съвета за определяне на третите страни, чиито граждани трябва да притежават виза, когато преминават външните граници, както и тези, чиито граждани са освободени от това изискване (ОВ L 149, 20.5.2014 г., стр. 67).

      (2)  Регламент (ЕО) № 539/2001 на Съвета от 15 март 2001 г. за определяне на третите страни, чиито граждани трябва да притежават виза, когато преминават външните граници на държавите-членки, както и тези, чиито граждани са освободени от това изискване (ОВ L 81, 21.3.2001 г., стр. 1).

      (3)  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (ОВ L 131, 1.6.2000 г., стр. 43).

      (4)  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).

      (5)  Датата на подписване на споразумението ще бъде публикувана в Официален вестник на Европейския съюз от Генералния секретариат на Съвета.


title: 2013/138/ЕС: Решение на Съвета от 18 март 2013 година за установяване на позицията, която да бъде заета от името на Европейския съюз в рамките на Международния съвет по зърното по отношение на удължаването на срока на действие на Конвенцията за търговията със зърно от 1995 г.

text:
               20.3.2013

               BG

               Официален вестник на Европейския съюз

               L 77/1

         РЕШЕНИЕ НА СЪВЕТА
   от 18 март 2013 година
   за установяване на позицията, която да бъде заета от името на Европейския съюз в рамките на Международния съвет по зърното по отношение на удължаването на срока на действие на Конвенцията за търговията със зърно от 1995 г.
   (2013/138/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207 във връзка с член 218, параграф 9 от него,
   като взе предвид предложението на Европейската комисия,
   като има предвид,
   че Конвенцията за търговията със зърно от 1995 г. бе сключена с Решение 96/88/ЕО на Съвета (1) и действието ѝ е редовно удължавано с допълнителни срокове от по две години. Действието на конвенцията бе удължено за последен път с решение на Международния съвет по зърното през юни 2011 г. и тя остава в сила до 30 юни 2013 г. Съюзът е заинтересован от допълнителното удължаване на действието ѝ. Поради това Комисията, като представител на Съюза в рамките на Международния съвет по зърното, следва да бъде упълномощена да гласува в подкрепа на удължаването,
   ПРИЕ НАСТОЯЩОТО РЕШЕНИЕ:
   Член 1
   Позицията, която трябва да бъде заета от името на Съюза в рамките на Международния съвет по зърното, е да гласува в подкрепа на удължаването на действието на Конвенцията за търговията със зърно от 1995 г. за допълнителен срок от не повече от две години.
   Комисията се упълномощава да изрази тази позиция в рамките на Международния съвет по зърното.
   Член 2
   Настоящото решение влиза в сила в деня на приемането му.

      Съставено в Брюксел на 18 март 2013 година.

            За Съвета

            Председател

         S. COVENEY

      (1)  ОВ L 21, 27.1.1996 г., стр. 47.


title: Решение на Комисията от 5 май 2014 година за назначаване на осем членове на Европейския статистически консултативен комитет

text:
               8.5.2014

               BG

               Официален вестник на Европейския съюз

               C 138/2

         РЕШЕНИЕ НА КОМИСИЯТА
   от 5 май 2014 година
   за назначаване на осем членове на Европейския статистически консултативен комитет
   (2014/C 138/02)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение № 234/2008/ЕО на Европейския парламент и на Съвета от 11 март 2008 г. за създаване на Европейски статистически консултативен комитет и за отмяна на Решение 91/116/ЕИО на Съвета (1), и по-специално член 4, параграф 1, буква а) от него,
   след консултация със Съвета,
   след консултация с Европейския парламент,
   като има предвид, че:

               (1)

               Европейският статистически консултативен комитет се състои от 24 членове.

               (2)

               Съгласно член 4, параграф 1 от Решение № 234/2008/ЕО осем членове се назначават от Комисията след консултации с Европейския парламент и със Съвета.

               (3)

               Държавите членки предоставиха на Комисията списъци на кандидати с доказани квалификации в областта на статистиката.

               (4)

               При назначаването на тези осем членове Комисията се стреми да гарантира, че те представляват в еднаква степен ползвателите, респондентите и другите заинтересовани страни в областта на статистиката на Общността (включително научната общност, социалните партньори и гражданското общество),

               (5)

               Създава се резервен списък, който да бъде използван в случай на оставки или неочаквано отсъствие на назначените членове. При подбора от резервния списък ще бъде наблегнато на запазването на баланса между различните групи потребители,

         ПРИЕ НАСТОЯЩОТО РЕШЕНИЕ:
   Член 1
   Посочените в приложението лица се назначават за членове на Европейския статистически консултативен комитет за срок от пет години.
   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Люксембург на 5 май 2014 година.

            За Комисията

            Председател

         José Manuel BARROSO

      (1)  OВ L 73, 15.3.2008 г., стp. 13.

      ПРИЛОЖЕНИЕ
      Axel Börsch-Supan
      Maria João Casanova de Araújo e Sá Valente Rosa
      Tasos C. Christofides
      Irena Kotowska
      Frances Ruane
      Lena Sommestad
      Ineke Stoop
      Ildefonso Villàn Criado

         Резервен списък

      Asta Manninen
      Audroné Jakaitiene
      Mojca Bavdaz
      Sotiris Nikas
      Roxane Silbermann